Hannu Lauerma

Hannu Matti Ilmari Lauerma (s. 30. elokuuta 1961 Kerava) on suomalainen psykiatri ja professori. Hän on toiminut mm. Terveyden ja hyvinvoinnin laitoksen tutkimusprofessorina, määräaikaisena professorina ja oppiaineen johtajana Turun yliopistossa, sekä Turun ja Vantaan yksiköistä koostuvan,  koko maata palvelevan Psykiatrisen vankisairaalan vastaavana ylilääkärinä 1996-2021.
Syksystä 2021 alkaen hän on toiminut Turun yliopiston työelämäprofessorina, TYKS:n oikeuspsykiatrian ylilääkärinä ja Psykiatrisen vankisairaalan asiantuntijaylilääkärinä.

 Erityinen asiantuntemus 
 uni ja unen häiriöt
 psykiatriset ja psykofarmakologiset liikehäiriöt
 skitsofreniatutkimus
 hypnoosi ja dissosiaatioilmiöt
 kriminaali- ja oikeuspsykiatria
 lääkkeiden sivu- ja haittavaikutukset

 Urakehityksen pääpiirteet 
Lauerma on suorittanut ylioppilastutkinnon 1980, lääketieteen lisensiaatin tutkinnon 1987 Turun yliopistossa, ja väitellyt sieltä lääketieteen tohtoriksi 1994. Hän on toiminut sivutoimisena yksityislääkärinä yhtäjaksoisesti vuodesta 1989, saanut psykiatrian erikoislääkärin oikeudet 1994, laillistettu psykoterapeutiksi 1995, ja saanut oikeuspsykiatrian erikoislääkärin oikeudet 2011. Lauerma on saanut psykiatrian dosentuurin 1998, ja unilääketieteen erityispätevyyden 2000.. 

 Tieteellinen tuotanto 
Yhdysvaltalainen lääketieteellinen  tietokanta PubMed tunnistaa Lauerman kirjoittajaksi 77 lääketieteellisessä artikkelissa, ja Citation Indexes (University of Toledo Library, Ohio) 202 tieteellisessä kirjoituksessa, joista vertaisarvioiduiksi (peer reviewed) on luokiteltu 187.  Google Scholar tunnistaa hänen kirjoittamiaan tai  häneen viittaavia tieteellisiä artikkeleita 1910. Useita lukuja  lääketieteen oppikirjoissa ja ammatillisissa julkaisuissa suomeksi, viroksi ja englanniksi. Toiminut viiden valmistuneen väitöskirjatyön ohjaajana, ja kirjattu kolmen meneillään olevan väitöskirjatyön ohjaajaksi. Vastaväittäjänä tai väitöskirjan esitarkastajana 26 kertaa lääketieteen, oikeustieteen ja psykologian alan tohtorinväitöksissä.  Lausuntoja pätevyyksistä kotimaisiin dosentuureihin ja professuuriin Tallinnan yliopistossa.

Lauerman tieteellisen tuotannon kansainvälisesti siteeratuin osuus käsittelee eniten unihäiriöitä, dissosiaatiohäiriöitä, skitsofreniaa, asosiaalisuutta ja lääkkeiden haittavaikutuksia. Tutkimusmenetelmiin kuuluvat epidemiologia, neurofysiologia, genetiikka, aivojen rakenteellinen ja toiminnallinen kuvantaminen, ja kliininen havainnointi. Kotimaiset julkaisut käsittelevät suhteellisesti enemmän poikkitieteellisesti lääketieteen etiikkaa ja historiaa, psykoterapiaa, hypnoosia ym. suggestioilmiöitä, ja sivuavat filosofiaa.

 Kolumnistina ja yhteiskunnallisena vaikuttajana 
Lauerma on toiminut kolumnistina muun muassa Suomen Lääkärilehdessä (jossa edelleen aktiivinen),  Kirkko & Kaupunki-lehdessä, Mielenterveys-lehdessä, Turun Sanomissa ja Apu-lehdessä. Hoitanut kotimaisia ja kansainvälisiä asiantuntija- ja luottamustoimia ja -tehtäviä. Edelleen mm. Suomen Lääkäriliiton luottamusneuvoston jäsen, länsi-Suomen oikeuspsykiatriaan erikoistuvien lääkäreiden koulutuksen vastuuhenkilö, Vanhan Vaasan sairaalan johtokunnan jäsen ja tieteellisen työn arviointityöryhmän puheenjohtaja, ja Oikeusministeriön varmuusvankeutta suunnittelevan työn ohjausryhmän jäsen.

Luonnehdinta Suomalaisen Lääkäriseura Duodecimin tiedottajapalkinnon perusteista 2012 

https://www.duodecimlehti.fi/duo10640

Palkinnot ja julkiset huomionosoitukset

Suomen Unitutkimusseura r.y:n kunniakirja tieteellisistä ansioista unitutkimuksen hyväksi 1995
Turun Lääketieteenkandidaattiseura ry:n vuoden luennoitsija 1996
kirjoituspalkintoja aikakaus­kirja Duode­cimissa ilmestyneistä artikkeleista 1997, 2000 ja 2008
palkinto psykiatrian ja oikeuspsykiatrian hyväksi tehdystä työstä Niuvanniemi-päivänä 2003
Claës Cedercreutz-palkinto hypnoosia koskevasta julkaisu- ja tutkimustyöstä 2004
Lääketieteen toimittajat ry:n tunnustuspalkinto Hyvän Tiedon Omena 2006
Koura-kunniamaininta TV-sarjasta Pimeän puolella yhdessä työryhmän kanssa 2011
Suomalaisen Lääkäriseura Duodecimin tiedottajapalkinto 2012
Suomen Mielenterveyshoitoalan Liiton kunniamitali Kivisimpukka 2018
Tieteellinen Hypnoosi ry:n kunniajäsen 2021
Suomen Unitutkimusseura ry:n kunniajäsen 2022
Edit-kilpailuehdokkuus Sami Kuuselan kanssa äänikirjalla Voisinko minäkin tappaa 2024

Valtiolliset ansio- ja kunniamerkit
Suomen Valkoisen Ruusun ritarimerkki 1996.
Vankeinhoidon ansioristi 2011.
Valtion virka-ansiomerkki 2024.

 Yksityiselämä 
Lauerma on naimisissa, ja hänellä on kolme aikuista poikaa. Hänen isänsä oli historian professori Matti Lauerma ja äitinsä kieltenopettaja, fil. maist. Helvi Jokipii.

 Kirjamuotoisia teoksia 
 Väitöskirja Lateralization of motor activity during normal and disturbed sleep. Annales Universitatis Turkuensis, Ser. D Medica-Odontologica 153. Turku, 1994. 

  – uusi laitos nimellä: Huijaus: rohkaisua, johdattelua, psykoterroria, Duodecim, 2008 . 

 .
 Useita lukuja kokoomateoksissa; mm. 

 Filmografiaa 
 Pimeän puolella, kuusiosaisen dokumenttisarjan kirjoittaja ja juontaja, YLE, 2010
 Asiantuntijana useissa dokumenttiohjelmissa ja -sarjoissa.
 Muita: https://www.imdb.com/name/nm3471923/

Lähteet

https://www.duodecimlehti.fi/duo10640

 Aiheesta muualla 

 Hannu Lauerman CV ja julkaisuluettelo (DOC).

Luokka:Suomalaiset psykiatrit
Luokka:Suomalaiset skeptikot
Luokka:Vuonna 1961 syntyneet
Luokka:Elävät henkilöt